اختي راح اعطيج طريقتي وبدون مبالغة يصير نثري مثل المطاعم ومنفوش وطري وتقدرين تسويه بنكهات مختلفة اني راح اشرحلك طريقة الرز الابيض طبعا اني استخدم رز الوليمة المزة حبته طويلة وحلو بالطبخ
اول خطوة لااااازم الرز يتنقع اقل شي 3ساعات بماء دافي وملح بس لاتكثرين ملح راح تشوفين الرز تشرب ماء النقع بعد ال3ساعات اشطفيه من الماي يعني اغسليه زين حتى يروح الملح وسخني على النار زيت شوية وحطي الرز عليه ورشي ملح ولاتحركين الرز حتى مايتكسر وصبي ماء بحيث يغطيه بس مجرد يغطيه باقل من 1سنتمتر وحركي الرز شوية بالطرف الثاني لملعقة الطبخ مو بالملعقة نفسها والهدف حتى مايتعجن الرز واتركيه على نار عالية وبس يبدي يغلي وطي النار خليها وسط مو واطي ولما ينشف الماء منه انقليه على نار هااااااادية واذا عندج الحديدة اللي تنحط تحته يكون افضل وغطي الجدر بقصدير وحطي فوقه غطاء الجدر واتركيه نص ساعةبعدها افتحيه وقلبيه بطرف الملعقة مثل المرة الاولى وشوفي شلون يطلع حلو ونثري ويجنن
صحيح الشرح طويل بس ترى الطريقة جدا بسيطة واذا جربتيه واعجبك ما اريد بس دعوة حلوة منك والله يوفقك
24-10-1431 هـ, 08:59 صباحاً